जायनि थाखाय बर फोरनिफ्राय थोजासे बिसारगिरि एबा गोजौ थाखोनि आइननि फोथाराव मावख'गिरिफोर मोन्नो हायामोन ।बे गोनांथार आयदाखौ नोजोर होनानै दुलाराइ बर' फरायसा आफादनि थान्दै दोलोआ बर' रावजोंबो आसाम जुडिसियेस सार्भिस आन्जादयाव जिरायनो मोन्नाय बायदि राहा लानो मन्थ्रि शर्माखौ नारसिनो आरो बे जोनाखौ गुवाहाटी गोजौ बिजिरसालिनि गाहाय बिसारगिरिजों सावरायनानै मावफुनो थाखाय बाथ्रा होयो ।रोखोमसेयैनो बावैसो थाखानाय फरायसालिमाफोराव बिगियान बिफान सरजाबनो थाखाय सोलोंथाय बिफानआ फोसावनाय फोसावथाय बायदियैनो बिटिएडिनि सिङाव थानाय डिग्री फरायसालिमाफोरावबो बिगियान बिफानखौ बिटिसिनि मडेल कट एफ कन्डाकआ अँगेनाय लोगो - लोगोनो फोसावनाय आरो मावफुजानायनि बाथ्रा ।थांनाय माखासे साननि सिगां बर' बिजोंनि माखासे बिजाथिफोरा सि - टेट जानायनि थाखाय थिसनजानो गोनां फारिलाइनिफ्राय थालांनो गोनां जानायखौ गोमजोरै लाना जेंनाखौ मन्थ्रि ड  ०  शर्मानो नोजोर बोहोनाय जायो आरो लोगोलोगोनो ड  ०  शर्माया जुनिया राहा लानानै बेखौ बोस्रांनायनि थाखाय बाथ्रा होयो ।बेबायदिनो आइन फरायसालिमाफोरनि बोहैथि जेंनाफोरखौबो थाबैनो बोस्रांनायनि राहा ।